अब CISF संभालेगी श्रीनगर और जम्मू हवाई अड्डे की सुरक्षा व्यवस्था - Cisf will now take over the responsibility of security of srinagar and jammu airports - Latest News & Updates in Hindi at India.com Hindi
प्रवक्ता ने बताया कि हालांकि, केंद्रीय रिजर्व पुलिस बल मौजूदा व्यवस्था के तहत इन दोनों स्थानों की सुरक्षा जारी रखेगा.
Updated: January 19, 2020 7:59 AM IST
जम्मूः जम्मू-कश्मीर प्रशासन ने शनिवार को बताया कि इस महीने के आखिर तक जम्मू और श्रीनगर हवाई अड्डों की सुरक्षा जिम्मेदारी स्थानीय पुलिस के बजाय केंद्रीय औद्योगिक सुरक्षा बल (CISF) संभालेगा. आधिकारिक प्रवक्ता ने बताया कि हालांकि, केंद्रीय रिजर्व पुलिस बल (CRPF) मौजूदा व्यवस्था के तहत इन दोनों स्थानों की सुरक्षा जारी रखेगा.
उन्होंने बताया, ‘‘ केंद्रीय नागर विमानन सुरक्षा ब्यूरो (BSF)के निरीक्षण पर कार्रवाई करते हुए एवं केंद्रशासित प्रदेश जम्मू-कश्मीर को भी देश के अन्य हिस्सों के स्तर पर लाने के लिए 31 जनवरी तक जम्मू और श्रीनगर हवाई अड्डे की सुरक्षा संबंधी जिम्मेदारी सीआईएसएफ को देने की प्रक्रिया शुरू की गई है जो अबतक तक स्थानीय पुलिस के जिम्मे थी. हालांकि, सीआरपीएफ मौजूदा स्थिति के अनुरूप सुरक्षा मुहैया कराना जारी रखेगा.’’
प्रवक्ता ने कहा कि इसके अनुरूप दोनों हवाई अड्डों पर सीआईएसएफ जवानों की तैनाती करने की व्यवस्था की जा रही है . उन्होंने कहा, ‘‘ विमानन सुरक्षा में सीआईएसएफ की विशेषज्ञता के मद्देनजर यात्री यातायात संभालने वाले सभी हवाई अड्डों की सुरक्षा जिम्मेदारी बल निभाता है.’’
बताया जा रहा है कि जम्मू कश्मीर एयरपोर्ट पर तैनात डीएसपी देवेंद्र सिंह की गिरफ्तारी के बाद यह कदम उठाया गया है. सूत्रों के मुताबिक देवेंद्र सिंह को एयरपोर्ट की सुरंक्षा संबंधी लगभग सभी जानकारी थी इसके मद्देनजर भी सुरक्षा व्यवस्था में परिवर्तन आवश्यक था.
BSFCISFJammu airportssrinagar
Published Date: January 19, 2020 7:57 AM IST
Updated Date: January 19, 2020 7:59 AM IST